REPUBLIKA HRVATSKA

PRIMORSKO – GORANSKA ŽUPANIJA

GRAD DELNICE

MJESNI ODBOR DELNICE

KLASA: 025-02/23-01/03

UR BROj: 2170-6-50-23-5

Delnice, 29. studenog 2023.

**ZAPISNIK S 2. SJEDNICE MJESNOG ODBORA DELNICE**

**Dnevni red:**

1. Mirovanje mandata člana Vijeća te početak mandata zamjenika

2. Prisega članova Mjesnog odbora

3. Usvajanje pravila Mjesnog odbora

4. Usvajanje poslovnika Mjesnog odbora

5. Izrada plana i programa rada Mjesnog odbora do kraja tekuće godine

6. Čašćenje građana povodom nadolazećih blagdana 08. prosinca 2023. na Delničkoj adventskoj bajci

7. Razno

**Prisutni:**

Goran Crnković (HDZ)

Dario Zetović (HDZ)

Helena Dorić (HDZ)

Matteo Komadina (HDZ)

Nives Kljajić (HSP)

Ivan Piškor (HSP)

Dona Kontić (SDP) (ispričala se)

Sjednica je započela u 17:00 sati

**1. Mirovanje mandata člana Vijeća te početak mandata zamjenika**

Obzirom da je izabrana članica Vijeća Sandra Skender (HDZ) dostavila zamolbu o mirovanju mandata, na njezino mjesto po odluci Hrvatske demokratske zajednice za zamjenu se određuje članica Helena Dorić (HDZ).

Prijedlog je stavljen na glasovanje te je isti jednoglasno prihvaćen.

**2. Prisega članova Mjesnog odbora**

Nakon pročitane svečane prisege predsjednika Mjesnog odbora Gorana Crnkovića, prisegnuli su članovi Vijeća Helena Dorić i Ivan Piškor.

**3. Usvajanje pravila Mjesnog odbora**

Svi članovi Mjesnog odbora dobili su pravila u pisanom obliku koja su proučili i jednoglasno prihvatili.

**4. Usvajanje Poslovnika Mjesnog odbora**

 Svi članovi Mjesnog odbora dobili su Poslovnik u pisanom obliku koji su proučili i jednoglasno prihvatili.

**5. Izrada Plana i programa Mjesnog odbora do kraja tekuće godine**

Zbog kratkog roka i kraja tekuće godine jednoglasno je donesena odluka da se iznos od 664,00 eura utroši na blagdansko druženje s građanima koje će se održati 08. prosinca 2023. u sklopu održavanja Delničke adventske bajke

**6. Čašćenje građana povodom nadolazećih blagdana 08. prosinca 2023. na Adventskoj bajci**

Kontaktirat će se ugostitelji koji su dobili koncesiju za obavljanje ugostiteljske djelatnosti u selu Bake Mraz, dostavit će ponude za kuhano vino i varivo od graha koje će se podijeliti građanima 08. prosinca 2023. godine. Račun za pruženu uslugu ispostavit će sukladno ponudi na Grad Delnice (Mjesni odbor Delnice).

**7. Razno**

Vijećnik Ivan Piškor (HSP)

Predlaže da se podrži inicijativa stanara ulice S.S. Kranjčevića za prenamjenu ulice iz dvosmjerne u jednosmjernu zbog usporavanja brzine kretanja kroz samu ulicu. Zahtjev je dostavljen u Grad, te se moli nadležne da izvjeste Mjesni odbor o poduzetom.

Nasuprot zgrade S.S. Kranjčevića 1 D i C s privatne parcele raste visoko raslinje koje onemogućava normalan prolaz pješaka po nogostupu. O navedenom je obavijestio gđu. Goranku Kajfeš od koje je dobio odgovor da je parcela u privatnom vlasništvu, te da je vlasnik dužan ukloniti raslinje u vlastitom trošku.

Zbog nepreglednog raskrižja ulice S.S Krfanjčevića i LC 58116 predlaže se instalacija prometnog ogledala radi sigurnosti prometa i preglednosti.

Vijećnik je postavio pitanje tko snosi troškove oštećenja koja su nastala prilikom rada zimske službe.

Vjećnik je kao predsjednik Mjesnog odbora u proteklom sazivu upozorio na loše izvedene radove koji se tiču ugradnje asfaltnog sloja i odvodnje u ulici Vučnik. Navodi kakona pojedinim mjestima iz postavljenog asfalta raste trava, te je asfalt postavljen preko stare šahte. Postavlja pitanje tko je bio nadzor na radovima, te naglašava da je asfaltni sloj postavljan na temperaturi od -6 stupnjeva.

Predsjednik Mjesnog odbora Goran Crnković (HDZ)

Zbog dotrajalosti i ne održavanja stepenica koje vode do željezničke stanice i sigurnosti prolaznika moli se odgovor što će se poduzeti o navedenom.

Kako bi se adekavtno osiguralo gradilište budućeg poslovnog centra na mjestu starog mlina, potrebno je upozoriti izvođača radova da se propisno osigura gradilište zaštitnim ogradama, osobito sa strane željezničke stanice.

Obzirom na pritužbe građana o lošem održavanju prometnica u zimskom razdoblju, molimo da se izvjesti Mjesni odbor o organiziranosti zimske službe na području grada Delnica. Molimo da se na sljedećoj sjednici Mjesnog odbora vjećnicima pojasni koji su prioriteti kod čišćenje prometnica.

Vjećnici su jednoglasno donijeli odluku da se o svemu navedenom očituju nadležne službe Grada Delnica.

Sjednica je završila u 18:30 sati

Zapisnik sastavio: Predsjednik Mjesnog odbora Delnice

Dario Zetović Goran Crnković